Evangelium Longum

Evangelium Longum on ladinakeelne illumineeritud perikoopide raamat, mis loodi umbes 894. aasta paiku Sankt Galleni kloostris. Raamatu tegijad on nimeliselt teada, need olid mungad Sintram (kirjutaja) ja Tuotilo (nikerdatud elevandiluutahvlite, vääriskivide ja metallpealisega kaetud juveliirne köide ning puust kaaned). Tänapäeval asub raamat Sankt Galleni raamatukogus Šveitsis kohaviida Codex Sangallensis 53 all.Cod. Sang: 53. - e-codices

 Kirjeldus 
Ladinakeelne koodeks on formaadis 398×235 mm ja koosneb 154 pärgamentlehest. Lehed on stiilusega ühtlaselt joonitud, tekstivälja suurus on 275x145 kuni 275x165 mm ja igal lehel on 29 rida teksti. See on kirjutatud ühtlases elegantses hilises karolingide minusklis, niinimetatud Hartmuti minusklis, mis oli Sankt Galleni kloostris kasutusel abt Hartmuti ajal (872–883). Iga lause algab kuldse maalitud initsiaaliga ja selliseid suurtähti võib ühel lehel olla 20–30. Stiili järgi oletatakse, et ka initsiaalid on teinud kirjutaja Sintram.

 Pildid 

 Viited 

Kategooria:9. sajandi illumineeritud käsikirjad
Kategooria:Illumineeritud evangelistaarid
Kategooria:Karolingide kunst